Kristóf Milák

Kristóf Milák (Budapest, 2000ko otsailaren 20a) hungariar igerilaria da, 2020ko Udako Olinpiar Jokoetan bi domina eskuratu dituena, bata urrezkoa eta bestea zilarrezkoa. 200 metro tximeletako munduko errekorra du. 2024ko Udako Olinpiar Jokoetan zilarrezko bat lortu zuen.

 Biografia 
2017an Munduko txapelketetan hartu zuen parte 100 metro tximeletan eta finalerdietan munduko junior errekorra egin zuen. Ondoren finalean bigarren egin zuen eta berriz gainditu zuen munruko junior errekorra, 50.62 segundutan utziz. 2018an Europako txapelduna izan zen eta Gazteen olinpiadetan hiru urrezko domina eta zilarrezko bat eskuratu zituen.

2019ko Munduko txapelketatan urrezko domina eskuratu zuen 200m tximeletan, eta hori gutxi balitz 10 urtetan mantendu izan zen Michael Phelps historikoaren errekorra hautsi zuen. 1:50.73 denbora ME egin zuen, 19 urte baino ez zituela. COVID-19 pandemiak erasan zuen 2020an eta positibo eman zuenez ezin izan zuen Nazioareko Igeriketa Ligan parte hartu.

Tokioko Udako Olinpiar Jokoetan urrezko domina lortu zuen 200 metro tximeletan eta 1:51.25 denbora markatu zuen, errekor olinpikoa OE hain zuzen ere. 100 metro tximeletan ere hartu zuen parte eta zilarrezko domina kolkoratu zuen.

 Palmaresa 
 Udako Olinpiar Jokoak Txapelketa Domina Kategoria Marka Tokio 2020   200m tximeleta OE  1:51.25  100m tximeleta  49.68  Paris 2024   200m tximeleta  1:51.75 Munduko txapelketak Txapelketa Domina Kategoria Marka  Budapest 2017   100m tximeleta  50.62  Gwangju 2019   200m tximeleta ME  1:50.73  Budapest 2022   100m tximeleta    Budapest 2022   200m tximeleta   Europako txapelketak Txapelketa Domina Kategoria Marka  Glasgow 2018   200m tximeleta  1:52.79  Budapest 2020   100m tximeleta    Budapest 2020   200m tximeleta    Erroma 2022   100m tximeleta    Erroma 2022   200m tximeleta    Erroma 2022  4x200m tximeleta    Erroma 2022   100m estilo librea    Erroma 2022  4x100m estilo librea    Belgrado 2024   100m tximeleta    Belgrado 2024   200m tximeleta  

 Erreferentziak 

Kategoria:Budapestarrak‎
Kategoria:Hungariako igerilariak
Kategoria:2020ko Udako Olinpiar Jokoetako igerilariak
Kategoria:Olinpiar Jokoetako dominadunak igeriketan
Kategoria:2020ko Udako Olinpiar Jokoetako dominadunak
Kategoria:2024ko Udako Olinpiar Jokoetako igerilariak
Kategoria:2024ko Udako Olinpiar Jokoetako dominadunak
Kategoria:Hungariako urrezko dominadun olinpikoak